Jon Christensen

Jon Ivar Christensen (1943–2020)Bjørn Stendahl: Minneord i Aftenposten 4. mars 2020 var en norsk jazzmusiker (slagverk, perkusjon).

Christensen var en av Europas fremste jazzmusikere på slutten av 1900-tallet.

Han utga No Time for Time med Pål Thowsen, Arild Andersen og Terje Rypdal (Pan Records, 1976) som ga Spellemannprisen 1977. Med Knut Riisnæs utkom Riisnæs/Christensen featuring John Scofield/Palle Danielsson (Odin Records, 1992) hvilket ga Spellemannprisen 1992 i klassen jazz.

Den autodidakte Christensen etablerte seg ellers tidlig i Oslos jazzmiljø, med Gunnar Brostigen orkester (1958), Arild Bjørk (1960), Finn Melbye kvintett (1960), Arild Wikstrøm kvartett (1961), Egil Kapstad trio (1962–1964), Karin Krog kvartett (1963–1968), Terje Bjørklund trio (1965–1966), Einar Iversen, Bjørn Johansen, Frode Thingnæs sekstett, Radka Toneff, Knut Riisnæs kvartett, Jazzpunkensemblet, Arild Andersen, i Masqualero, Jon Balke's Etno Funk, Sidsel Endresen, Tore Brunborg, Oslo 13, Bjørn Alterhaug, Bendik Hofseth, Bugge Wesseltoft, Olga Konkova, Jacob Young og Bertine Zetlitz.

På tyske ECM medvirket han på et titall utgivelser med Jan Garbarek, Eberhard Weber (1975–76), Terje Rypdal og Jan Erik Vold. Han arbeidet med de svenske Jan Allan/Rune Gustafsson, Bobo Stenson/Palle Danielsson, Lars Danielsson kvartett, finske Iro Haarla, danske Alex Riel og Cæcilie Norby, og de amerikanske Steve Kuhn, Stan Getz, Sonny Rollins, Dexter Gordon, Keith Jarrett, George Russell og John Scofield.

Jon Christensen var gift med skuespiller og tidligere kulturminister Ellen Horn. Deres datter Emilie Stoesen Christensen (født 1986) er sanger og skuespiller. 
 Utmerkelser 
 Buddyprisen 1967
 «Årets trommeslager» (European Jazz Federation, 1975)
 Spellemannprisen 1977 i klassen jazz for No Time for Time, sammen med Pål Thowsen
 Gammleng-prisen  1984
 Oslo bys kunstnerpris 1987
 Spellemannprisen 1992 i klassen jazz for Riisnæs/Christensen, sammen med Knut Riisnæs
 Årets jazzmusiker (1993)
 Oslo Jazzfestivals Ella-pris 2018

 Referanser 

 Eksterne lenker 



  Biografi fra Jazzbasen.
  Diskografi fra Jazzbasen.

Christensen, Jon
Kategori:Musikere tilknyttet ECM
Kategori:Vinnere av Spellemannprisen
Kategori:Studiomusikere fra Norge
Kategori:Personer fra Oslo